पाएं अपने शहर की ताज़ा ख़बरें और फ्री ई-पेपरडाउनलोड करें
झारखंड में काेराेना संक्रमण थम नहीं रहा है। लेकिन अच्छी बात यह है कि रिकवरी रेट लगातार बढ़ रहा है। मंगलवार काे राज्य में कुल 5974 नए मरीज मिले, जबकि 5810 लाेग स्वस्थ हाेकर घर भी लाैटे। पिछले 24 घंटे में राज्य में काेराेना से 132 लाेगाें की जान गई। वहीं पूर्वी सिंहभूम में तीन दिन बाद मंगलवार को 24 घंटे में 32 लोगों की मौत हो गई। इससे पहले 1 मई को एक दिन में 38 मरीजों ने दम तोड़ा था। वहीं 5631 सैंपल जांच में 1070 नए पॉजिटिव मिले। एक दिन में 996 लोग ठीक भी हुए।
प्रशासन की ओर से जारी आंकड़े के अनुसार जिले में कोरोना से कुल 718 लोगों की जान जा चुकी है। जिले में मंगलवार को हर 100 सैंपल की जांच में 19 मरीज मिले। जबकि 24 घंटे पहले यह आंकड़ा प्रति 100 सैंपल में 10.24 था। नए मरीजों में सबसे अधिक कदमा, सोनारी, मानगो, टेल्को व सिदगोड़ा के हैं। जिले में संक्रमितों की संख्या बढ़कर 37927 हो गई है। वहीं, 4936 लोगों का नमूना लेकर जांच के लिए भेजा गया है। जिले में अभी तक कुल 30565 लोग ठीक हो चुके हैं। जिले का रिकवरी रेट 82.93 फीसद है जो राष्ट्रीय रेट 81. 70 व झारखंड के रिकवरी रेट 74.83 से अधिक है। जिले में मंगलवार को सिर्फ 526 लोगों को ही वैक्सीन की पहली डोज लग सकी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn